
Sumar executiv 


Echipa proiectului privind “Soluționarea litigiilor/domeniul judiciar” implementat de Rețeaua Europeană a Consiliilor Judiciare (RECJ) a fost constituită în septembrie 2016, ca rezultat al Planului de lucru RECJ 2016/2017 aprobat de Adunarea Generală de la Varșovia (Polonia) din iunie 2016.

Echipa proiectului a cuprins reprezentanți ai 16 state membre ale RECJ (Anglia și Țara Galilor, Belgia, Bulgaria, Danemarca, Franța, Irlanda, Irlanda de Nord, Italia, Lituania, Polonia, România, Scoția, Slovacia, Slovenia, Spania, Ungaria), precum și reprezentanți din două state observator (Finlanda, Norvegia). Echipa proiectului a fost co-prezidată și coordonată de dl Alessio Zaccaria (Consiglio Superiore della Magistratura, Italia) și de dl Marko Novak (Sodni svet, Slovenia). În scopul redactării prezentului raport, echipa proiectului s-a întâlnit de trei ori (la Roma, Bratislava și Ljubljana), o întâlnire suplimentară a coordonatorilor și reprezentanților Angliei, Țării Galilor și Scoției fiind organizată la Bruxelles.

Ideea proiectului a provenit din faptul că, în prezent, se produc modificări ale modului în care sunt soluționate litigiile civile, familiale și chiar unele litigii administrative și cauze penale, la nivelul întregii Uniuni Europene. Volumul în creștere al dosarelor din cadrul instanțelor tradiționale, costurile crescânde ale litigiilor, amânările, dorința păstrării confidențialității și dorința părților de a controla în mai mare măsură cine va fi persoana care va decide în litigiul în care sunt implicate au contribuit la faptul că multe state au început să ia în considerare tehnici de soluționare alternativă a litigiilor (SAL). Toate evoluțiile acestea atrag atenția asupra modului în care se modifică scena europeană a soluționării litigiilor, ridicându-se întrebarea dacă aceste modificări sunt dezirabile. Mai mult, se pune problema dacă în astfel de cazuri vorbim despre respectarea articolului 6 CEDO (dreptul la un proces echitabil).

Motivele expuse mai sus au determinat RECJ să identifice în planul său de acțiune pentru 2016/2017 necesitatea implementării unui proiect în cadrul căruia să se analizeze dacă aceste modificări sunt dezirabile, având în vedere nevoile societății și, în special, rolul și poziția sistemului judiciar, din perspectiva dreptului la un proces echitabil, derulat într-un interval de timp rezonabil, și eficient.

Echipa proiectului s-a concentrat asupra relației și interacțiunii dintre procedurile în instanță și procedurile SAL, derulate în contextul procedurilor judiciare din spețele de drept civil. Activitatea echipei de proiect nu a fost  ușoară, având în vedere că dimensiunile SAL (în contextul procedurilor judiciare) sunt încă relativ necunoscute în sistemele judiciare din UE, deși există diferite tehnici SAL în toate țările participante. Toate statele au medierea inclusă în sistemele lor judiciare (conexă unor mecanisme judiciare oficiale sau depinzând de acestea). De asemenea, majoritatea prevăd negocierea sau concilierea. Cu toate acestea, marea majoritate a statelor raportează un procent foarte mic (sub 5 %) al SAL în cadrul procedurilor judiciare și nu monitorizează, studiază sau analizează SAL în mod sistematic și cuprinzător.

În ciuda acestor aspecte, echipa proiectului a reușit să definească unele dintre cele mai semnificative și evidente beneficii și riscuri potențiale ale procedurilor SAL pentru domeniul judiciar și dreptul la un proces echitabil, derulat într-un interval de timp rezonabil, și eficient, adoptând, în consecință, recomandări și standarde minime.

Concluzia principală a echipei proiectului este că SAL pot promova armonia socială, consolidând în același timp poziția sistemului judiciar, în sensul că, în societățile moderne, procedurile judiciare ar trebui să fie măsuri la care se apelează în ultimă instanță pentru soluționarea litigiilor. Echipa proiectului a concluzionat că SAL ar trebui adoptate și promovate nu numai ca valoare socială, ci și ca valoare juridică. Acestea ar trebui puse la dispoziția părților în procedurile civile într-un stadiu cât mai incipient posibil, în toate cauzele adecvate. Pe de altă parte, SAL pot limita accesul la un proces echitabil, prin urmare legislația ar trebui să reglementeze proceduri SAL în contextul procedurilor judiciare astfel încât să asigure garanțiile procedurale de bază. De asemenea, statele membre trebuie să monitorizeze și să analizeze SAL, pentru a putea identifica avantajele și dezavantajele SAL și lua măsuri în consecință, și pentru a da posibilitatea celor implicați în SAL să adopte cele mai bune practici și proceduri.

Standardele minime identificate ca fiind necesare pentru proceduri SAL în contextul procedurilor judiciare în materie civilă sunt:

1. Garanțiile procedurale de bază în SAL în contextul procedurilor judiciare în materie civilă ar trebui să asigure

 dreptul la o poziție egală / egalitatea armelor;
 că soluția identificată în cadrul procedurii SAL reflectă într-adevăr voința reală a participanților;
 protecție împotriva dezvăluirii datelor expuse în cadrul SAL în proceduri judiciare ulterioare;
 principiul confidențialității.

2. Pentru a sprijini garanțiile procedurale menționate mai sus:

 Numai persoanele care au absolvit o formă de formare profesională acreditată de un organism profesional corespunzător ar trebui să poată desfășura o procedură SAL.
 Toți judecătorii ar trebui să poată beneficia de formare profesională corespunzătoare pentru a identifica avantajele și riscurile, precum și posibila necesitate a procedurilor SAL.

3. Un judecător care a desfășurat o procedură SAL nu ar trebui să acționeze în calitate de judecător în procesul ulterior, decât dacă, în conformitate cu legislația națională, ambele părți își exprimă dorința de a continua procedurile cu același judecător, iar judecătorul consideră că, având în vedere natura circumstanțelor cauzei, este adecvat să procedeze astfel, ținând cont de necesitatea independenței obiective și imparțialității.

4. Părțile trebuie informate în mod adecvat în privința normelor și procedurilor SAL.

5. În urma finalizării unei proceduri SAL, soluția dispusă poate fi executată oficial, dacă este validată de o instanță.

6. Odată finalizată procedura SAL, părțile trebuie să aibă posibilitatea redeschiderii cazului, însă numai în circumstanțe excepționale, definite de legislația națională.

Partea I



1. Scurtă introducere


Un sistem de justiție eficient și eficace, de înaltă calitate, constituie o condiție esențială pentru orice societate democratică. Volumul în creștere al dosarelor din cadrul instanțelor tradiționale, costurile crescânde ale litigiilor, amânările, dorința păstrării confidențialității și dorința părților de a controla în mai mare măsură cine va fi persoana care va decide în litigiul în care sunt implicate au contribuit la faptul că multe state au început să ia în considerare tehnici de soluționare alternativă a litigiilor (denumită în continuare SAL). 

Prin urmare, este necesară analizarea evoluțiilor generale în acest domeniu, pentru a vedea dacă aceste modificări sunt dezirabile, având în vedere nevoile societății și ale domeniului judiciar, din perspectiva dreptului la un proces echitabil, derulat într-un interval de timp rezonabil, și eficient.

2. Metodologia de lucru și activitățile echipei proiectului

Echipa proiectului și-a demarat activitatea printr-o analiză a funcționării SAL în spațiul european iar apoi, prin discuții, a identificat obiectivele activității sale.

Următoarea etapă a constat în colectarea informațiilor relevante privind funcționarea actuală și reglementările existente privind SAL în țările europene, prin intermediul unui chestionar adresat Consiliilor Judiciare reprezentate în cadrul echipei proiectului și altor membri și observatori RECJ.

De asemenea, grupul a urmărit lucrările proiectului comun al Institutului European de Drept (IED) și al Rețelei  Europene a Consiliilor Judiciare (RECJ) – proiectul privind relațiile dintre soluționarea litigiilor în instanță și soluționarea alternativă a litigiilor, cu o atenție specială acordată riscurilor ridicate de numeroasele tipuri de SAL existente.

În același timp, grupul a analizat Studiul Parlamentului European, Direcția Generală pentru politici interne, privind implementarea Directivei privind Medierea în statele membre ale Uniunii Europene.[footnoteRef:1] [1:  1	http://www.europarl.europa.eu/RegData/etudes/etudes/join/2014/493042/IPOL- JURI_ET%282014%29493042_EN.pdf
] 


Apoi, echipa proiectului a analizat și discutat toate informațiile colectate conform celor descrise mai sus, în cadrul a trei întâlniri organizate la Roma, Bratislava și Ljubljana.


3. Obiectivele și limitele proiectului


În baza analizei funcționării SAL în spațiul european și a discuțiilor din cadrul reuniunii inițiale a proiectului, organizată la Roma, grupul și-a concentrat atenția asupra funcționării SAL în cadrul instanțelor sau conform deciziei unei instanțe de judecată, în proceduri civile. Prin urmare, prezentul raport nu analizează scheme SAL care nu fac parte din procedurile în fața instanței sau nu au fost dispuse de o instanță de judecată.

3.1 Obiectivele specifice ale grupului de lucru au fost următoarele:

1. Să analizeze impactul SAL în contextul procedurilor judiciare în domeniul judiciar.
2. Să analizeze relația dintre SAL în contextul procedurilor judiciare și dreptul la acces la justiție și dreptul la un proces echitabil fără întârzieri nejustificate.
3. Să analizeze dacă SAL în contextul procedurilor judiciare ar trebui reglementate prin lege, pentru a proteja pozițiile părților.
4. Să analizeze posibilitatea și oportunitatea participării judecătorilor la diferite SAL în contextul procedurilor judiciare, cu excepția arbitrajului.
5. Să analizeze dacă ar fi de datoria judecătorilor și instanțelor de judecată să încurajeze părțile să apeleze la soluționarea alternativă a litigiilor.

3.2 Limitele proiectului au fost următoarele:

1. Raportul nu cuprinde o analiză detaliată a sistemelor naționale de SAL.
2. Raportul nu evaluează măsura în care sistemele judiciare naționale se conformează recomandărilor propuse de echipa proiectului.
3. Arbitrajul a fost exclus din sfera de cercetare a proiectului, deoarece teoria juridică și politicile judiciare europene nu mai includ arbitrajul ca pe un concept subsumat SAL[footnoteRef:2], acesta fiind, prin natura sa, mai apropiat de procedurile judiciare decât SAL. [2:  Cartea verde privind soluționarea alternativă a litigiilor în dreptul civil și comercial, punctul 2, Capitolul 1.1.] 



4. O discuție privind abordările anterioare referitoare la SAL

4.1 Prezentarea SAL[footnoteRef:3] [3:  Legal Information Institute: https://www.law.cornell.edu/wex/alternative_dispute_resolution
Comisia Europeană, Soluționarea litigiilor în materie de consum:
http://ec.europa.eu/consumers/solving_consumer_disputes/non judicial_redress/adr-odr/index_en.htm
Mediacija v teoriji in praksi, veliki priročnik o mediaciji, Društvo mediatorjev Slovenije, Ljubljana 2011.
Green paper on alternative dispute resolution in civil and commercial law [Cartea verde privind soluționarea alternativă a litigiilor în dreptul civil și comercial]: http://eur-lex.europa.eu/legal- content/EN/ALL/?uri=CELEX:52002DC0196.] 


4.1.1 Concept

Soluționarea alternativă a litigiilor include procese și tehnici de soluționare a litigiilor care funcționează ca mijloace la dispoziția părților în conflict de a ajunge la un compromis, fără a recurge la instanță. Este un termen colectiv care desemnează modalități (altele decât acțiunea în instanță) prin care părțile își pot soluționa litigiile, cu (sau fără) ajutorul unei terțe părți.

Conceptul de SAL are la bază ipoteza că părțile aflate în conflict doresc să ajungă la cea mai bun rezultat soluționându-și singure litigiul. Esența procedurilor SAL constă în faptul că părțile recurg în mod voluntar la un proces care presupune o terță parte neutră (de ex., mediator etc.), care conduce procedura și asigură confidențialitatea.

Prin urmare, obiectivul major al tuturor procedurilor SAL ar trebui să fie același ca și în cazul acțiunii în instanță, și anume soluționarea conflictului. Distincția importantă constă în faptul că SAL se concentrează pe interesele părților, nu pe drepturile legale ale acestora, prin urmare scopul SAL este soluționarea litigiului de așa manieră încât să fie satisfăcute pe deplin interesele fiecăreia dintre părți.

4.1.2 Semnificație

SAL ca modalitate de a îmbunătăți celeritatea soluționării litigiilor și de a spori accesul la instanțele de judecată 

Complexitatea și opacitatea tehnică a legislației îngreunează accesul la justiție al cetățenilor. Prin urmare, s-a urmărit identificarea unor modalități alternative de soluționare a litigiilor, iar în ultimii ani SAL a devenit tot mai acceptată, atât în rândul publicului larg, cât și al specialiștilor din domeniul dreptului.

De asemenea, au existat discuții privind adoptarea unei abordări sistemice privind SAL, pentru a oferi persoanelor angajate într-un conflict opțiuni diferite. Mai multe state au început să aplice experimental programe SAL, unele folosite în mod voluntar, altele în mod obligatoriu.

SAL ca valoare juridică și socială 

Unele culturi (de ex., Japonia și China) au în tradiție căutarea unor alternative, în locul recursului la lege, ca mecanism decisiv pentru soluționarea litigiilor în societate. În astfel de țări, prioritatea constă în identificarea unei soluții care este convenabilă pentru ambele părți și menține armonia socială. Această abordare este în conformitate cu ideea de bază că SAL are o valoare specială, ca una dintre prioritățile la nivel de politici recunoscute de Comisia Europeană: “Este important să evidențiem rolul SAL ca mijloc de realizare a armoniei sociale.“[footnoteRef:4] [4:  Cartea verde privind soluționarea alternativă a litigiilor în dreptul civil și comercial, punctul 10, Capitolul 1.2.] 


SAL în sprijinul unor standarde înalte de comportament pe piețe 

De asemenea, SAL poate funcționa ca o componentă o parte a sistemului de management al calității, confirmând și încurajând comportamente adecvate ale participanților la tranzacții de afaceri și promovând responsabilizarea consumatorului.[footnoteRef:5] [5:  Alternative Dispute Resolution for Consumer Cases: Are Divergences an Obstacle to Effective Access to Justice [Soluționarea alternativă a litigiilor pentru cauzele în materie de consum: sunt divergențele un obstacol în calea accesului efectiv la justiție?], Revista Internațională de Administrație Publică, Volumul XII, numărul 4, decembrie 2014.] 


4.1.3 Posibile avantaje ale SAL identificate anterior 

	De obicei, SAL este mai puțină formală, costisitoare și cronofagă decât un proces în instanță.
	SAL poate fi mai adecvată în cazul litigiilor care implică mai multe părți.
	În general, procesul este confidențial și mai puțin stresant decât procedurile tradiționale în instanță.
	În procesele SAL, părțile joacă un rol important în soluționarea propriilor litigii. Adesea, aceasta conduce la identificarea unor soluții creative, la rezultate pe termen lung, la o satisfacție sporită și la relații mai bune.
	SAL permite o soluționare mai completă a litigiilor, pe când în cadrul unei proceduri judiciare părțile sunt ținute de pretențiile formulate în mod specific. SAL poate soluționa litigiile mai profund, în sensul că încearcă să identifice și să abordeze cauza, spre deosebire de sistemele judiciare tradiționale ale statelor democratice guvernate de supremația legii, care tratează numai de simptomele. Astfel, există potențialul obținerii unor soluții mai stabile, pe termen lung.

4.1.4 Posibile riscuri ale SAL identificate anterior

	Puterea marilor corporații poate obliga consumatorii să participe la o procedură dezavantajoasă de soluționare a litigiilor.
	Impunerea soluțiilor fără ca clienții să aibă acces la servicii de consiliere juridică.
	Impunerea soluțiilor de către factori decizionali online, neidentificați.
	Absența posibilității de atac în procesele private de arbitraj.
	Creștrea numărului de proceduri private de soluționare a litigiilor fără asigurarea protejării părții mai slabe, conform articolului 6 CEDO.
	Abrogarea hotărârilor judecătorești independente și a procedurilor în instanță.


4.1.5 Tipuri de SAL

Istoric, SAL cuprinde două tipuri de proceduri:
	metode de soluționare a litigiilor în afara mecanismului judiciar oficial (proceduri extrajudiciare);
	metode informale conexe sau dependente de mecanismele judiciare oficiale (SAL în contextul procedurilor judiciare – derulate de instanțele de judecată sau încredințate de instanță unei terțe părți). SAL include tribunale informale, procese de mediere informale, tribunale formale și procese de mediere formale:
	forma clasică de tribunal a SAL este arbitrajul (atât hotărârile obligatorii, cât și cele consultative sau fără caracter de obligativitate);
	forma clasică de mediere constă în recomandarea medierii înaintea unui mediator desemnat de instanță sau a unui grup de mediatori;
	metodele informale clasice includ procesele sociale, trimiterea către autorități nonformale (un membru respectat al profesiei sau un grup social) și mijlocirea.

Diferențele majore între procesele formale și cele informale constau în (a) dependența de o procedură în instanță și (b) existența sau absența unei structuri formale pentru aplicarea procedurii. Soluționarea alternativă a litigiilor (SAL) include următoarele forme tipice:
	negocierea – participarea este voluntară și nu există o terță parte care facilitează procesul de soluționare sau impune o soluție;
	concilierea – este un tip mai puțin formal de SAL. Acest proces nu impune existența unui contract încheiat anterior. O parte poate solicita celeilalte părți desemnarea unui conciliator. Dacă o parte respinge oferta de conciliere, nu poate exista conciliere;
	medierea – există o terță parte, un mediator, care facilitează procesul de soluționare (și poate chiar să sugereze o soluție, aspect cunoscut în mod tipic sub denumirea de "propunerea mediatorului"), însă nu impune părților o soluție;
	soluționarea prin acordul părților – sau divorțul prin acordul soților: în această procedură, fiecare parte are un avocat care facilitează procesul de soluționare, în limitele unor termeni contractuali specifici. Părțile ajung la un acord cu ajutorul avocaților (care sunt formați pentru a participa la un astfel de proces) și al unor experți conveniți reciproc. Nimeni nu impune o soluție părților. Cu toate acestea, este un proces formalizat, parte a acțiunii în instanță și a sistemului judiciar;
	arbitrajul – participarea este în mod normal voluntară, și există o terță parte care, în calitate de arbitru privat, impune o soluție. Teoria juridică și politicile judiciare europene nu mai consideră arbitrajul ca pe un concept subsumat SAL[footnoteRef:6], acesta fiind, prin natura sa, mai apropiat de procedurile judiciare decât SAL. [6:  Cartea verde privind soluționarea alternativă a litigiilor în dreptul civil și comercial, punctul 2, Capitolul 1.1.] 


Dincolo de tipurile de bază de SAL, există și alte forme, precum:

 evaluarea cauzei – un proces care nu are caracter de obligativitate, în cadrul căruia părțile prezintă faptele și problemele înaintea evaluator neutru al cauzei care le consiliază în privința punctelor tari și a punctelor slabe ale pozițiilor adoptate și evaluează cum poate fi soluționat litigiul de către un juriu sau un arbitru;
 evaluare neutră inițială – un proces care are loc imediat după ce cauza a fost înregistrată la instanță. Cauza este trimisă unui expert căruia i se solicită să efectueze o evaluare neutră și echilibrată a litigiului. Evaluarea efectuată de expert poate ajuta părțile în evaluarea cauzei și poate le influența în direcția unei înțelegeri;
 discuția de familie – o reuniune a mmbrilor unei familii și a membrilor grupului extins de rude. În cadrul acestor întâlniri, familia se implică în deprinderea unor abilități de a interacționa și în stabilirea unor planuri pentru a evita abuzul sau relele tratamente în rândul membrilor săi;
 ombudsman – terță parte selectată de o instituție – de exemplu, universitate, spital, corporație sau agenție guvernamentală – pentru a soluționa plângerile angajaților, clienților sau alegătorilor.

De asemenea, SAL se poate desfășura online.

4.1.6 Legislația UE privind soluționarea alternativă și online a litigiilor 

SAL constituie o prioritate UE în domeniul politicilor[footnoteRef:7], aspect reiterat de instituțiile Uniunii Europene și promovat împreună cu SOL. Cadrul legal al soluționării alternative și online a litigiilor în materie de consum este instituit în principal prin următoarele acte normative: [7:  Cartea verde privind soluționarea alternativă a litigiilor în dreptul civil și comercial, Capitolul 1.3.] 


1. Tratatul privind funcționarea Uniunii Europene[footnoteRef:8] după implementarea Tratatului de la Lisabona menționează în mod expres dezvoltarea SAL (litera g a art. 81.2) [8:  Versiune consolidată a Tratatului privind Uniunea Europeană și a Tratatului privind funcționarea Uniunii Europene: http://eur-lex.europa.eu/legal-content/EN/TXT/?uri=celex%3A12012E%2FTXT.] 


2. Cartea verde privind soluționarea alternativă a litigiilor în dreptul civil și comercial, elaborată și prezentată de Comisie în 2002

3. Directiva privind anumite aspecte ale medierii în materie civilă și comercială[footnoteRef:9] [9:  DIRECTIVA 2008/52/CE A PARLAMENTULUI EUROPEAN ȘI A CONSILIULUI din 21 mai 2008 privind anumite aspecte ale medierii în materie civilă și comercială: http://eur-lex.europa.eu/eli/dir/2008/52/oj.] 


4. Directiva privind SAL în materie de consum (Directiva SAL)[footnoteRef:10] [10:  DIRECTIVA 2013/11/UE A PARLAMENTULUI EUROPEAN ȘI A CONSILIULUI din 21 mai 2013 privind soluționarea alternativă a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (Directiva privind SAL în materie de consum ADR): http://eur- lex.europa.eu/LexUriServ/LexUriServ.do?uri=OJ:L:2013:165:0063:0079:EN:PDF.] 


Directiva SAL asigură accesul consumatorilor la SAL pentru soluționarea litigiilor contractuale cu comercianții. Accesul la SAL este asigurat indiferent de produsul sau serviciul achiziționat, cu excepția litigiilor privind serviciile de sănătate sau învățământul superior. Aceasta se aplică indiferent dacă produsul sau serviciul respectiv a fost achiziționat online sau offline sau dacă respectivul comerciant își are sediul în statul membru al consumatorului sau în alt stat. De asemenea, această directivă instituie condiții privind obligativitatea ca organismele de soluționare a litigiilor care oferă consumatorilor proceduri SAL să respecte anumite cerințe privind calitatea.

5. Regulamentul privind SOL în materie de consum (Regulamentul SOL)[footnoteRef:11] [11:  REGULAMENTUL (UE) nr. 524/2013 AL PARLAMENTULUI EUROPEAN ȘI AL CONSILIULUI of 21 May 2013 privind soluționarea online a litigiilor în materie de consum și de modificare a Regulamentului (CE) nr. 2006/2004 și a Directivei 2009/22/CE (Regulamentul privind SAL în materie de consum): http://eur-lex.europa.eu/LexUriServ/LexUriServ.do?uri=OJ:L:2013:165:0001:0012:EN:PDF.] 


Platforma SOL este o platformă web dezvoltată de Comisia Europeană. Obiectivul acesteia este să ajute consumatorii și comercianții să își soluționeze litigiile contractuale privind achiziția online de bunuri și servicii, pe cale extrajudiciară, într-un mod simplu și rapid. Aceasta permite consumatorior să își trimită litigiile online în oricare dintre cele 23 de limbi oficiale ale Uniunii Europene. Platforma SOL transmite litigiile numai către organismele de soluționare a litigiilor care întrunesc criteriile de calitate, comunicate de statele membre. Acestea din urmă trebuie să înființeze un punct național de contact pentru a asigura asistență utilizatorilor platformei SOL. Lista acestor puncte naționale de contact este disponibilă pe platforma SOL. Platforma SOL este este la dispoziția consumatorilor și comercianților începând cu data de 15 februarie 2016.

6. Regulamentul de punere în aplicare al comisiei privind SOL în materie de consum[footnoteRef:12] [12:  REGULAMENTUL DE PUNERE ÎN APLICARE AL COMISIEI (UE) 2015/1051 din 1 July 2015 privind modalitățile de exercitare a funcțiilor platformei online de soluționare a litigiilor, modalitățile formularului electronic de reclamație și modalitățile de cooperaree între punctele de contact prevăzute în Regulamentul (UE) nr. 524/2013 al Parlamentului European și al Consiliului privind soluționarea online a litigiilor în materie de consum: http://eur-lex.europa.eu/legal- content/EN/TXT/PDF/?uri=CELEX:32015R1051&from=EN.] 


7. Codul European de Conduită pentru Mediatori[footnoteRef:13] [13:  http://ec.europa.eu/civiljustice/adr/adr_ec_code_conduct_en.pdf] 


Suplimentar față de acest cadru legislativ de reglementare a SAL în materie de consum, există un număr de directive UE (legislație UE sectorială), care cuprind prevederi privind schemele SAL în materie de consum, precum Directiva privind contractele de credit pentru consumatori și Directiva privind comerțul electronic.

4.1.7 Consiliul Europei și  Organizația Națiunilor Unite

1. Recomandarea nr. (98) 1 a Comitetului Miniștrilor către statele membre privind medierea familială (adoptată de Comitetului Miniștrilor în 21 ianuarie 1998 la cea de-a 616-a reuniune a delegaților miniștrilor)[footnoteRef:14] [14:  https://wcd.coe.int/com.instranet.InstraServlet?command=com.instranet.CmdBlobGet&InstranetImage=1153972&Sec
Mode=1&DocId=450792&Usage=2] 


2. Recomandarea Rec (2002)10 a Comitetului Miniștrilor către statele membre privind medierea în materie civilă (adoptată de Comitetului Miniștrilor în 18 septembrie 2002 la cea de-a 808-a reuniune a delegaților miniștrilor)[footnoteRef:15] [15:  https://wcd.coe.int/V iewDoc.jsp?p=&Ref=Rec%282002%2910&Sector=secCM&Language=lanEnglish&Ver=original&Ba ckColorInternet=eff2fa&BackColorIntranet=eff2fa&BackColorLogged=c1cbe6&direct=true] 


3. Recomandarea nr. R (99) 19 a Comitetului Miniștrilor către statele membre privind medierea în materie penală (adoptată de Comitetului Miniștrilor în 15 septembrie 1999 la cea de-a 679-a reuniune a delegaților miniștrilor)[footnoteRef:16] [16:  https://wcd.coe.int/V iewDoc.jsp?p=&Ref=Rec%2899%2919&Sector=secCM&Language=lanEnglish&Ver=original&Back
ColorInternet=eff2fa&BackColorIntranet=eff2fa&BackColorLogged=c1cbe6&direct=true] 


4. Recomandarea Rec (2001)9 a Comitetului Miniștrilor către statele membre privind căile alternative de soluționare a litigiilor dintre autoritățile administrative și persoanele private (adoptată de Comitetului Miniștrilor în 5 septembrie 2001 la cea de-a 762-a reuniune a delegaților miniștrilor)[footnoteRef:17] [17:  https://wcd.coe.int/V iewDoc.jsp?p=&Ref=Rec%282001%299&Sector=secCM&Language=lanEnglish&Ver=original&Bac kColorInternet=eff2fa&BackColorIntranet=eff2fa&BackColorLogged=c1cbe6&direct=true] 


5. Recomandarea CM/Rec (2010) 12 a Comitetului Miniștrilor către statele membre privind judecătorii; independență, eficiență și responsabilități

 (punctul 39: „Trebuie promovate mecanisme alternative de soluționare a litigiilor.“)

6. Legea model UNCITRAL privind arbitrajul comercial internațional (1985), cu modificările adoptate în 2006[footnoteRef:18] [18:  http://www.uncitral.org/uncitral/en/uncitral_texts/arbitration/1985Model_arbitration.html] 


7. Legea model UNCITRAL privind concilierea comercială internațională (2002)[footnoteRef:19] [19:  http://www.uncitral.org/uncitral/en/uncitral_texts/arbitration/2002Model_conciliation.html] 


4.1.8 Curtea Europeană a Drepturilor Omului (CEDO)

CEDO a analizat deja relația dintre procedurile SAL și dreptul la un proces echitabil, garantat prin articolul 6 § 1.

În acest sens, CEDO a recunoscut admisibilitatea instituției soluției arbitrale în sensul renunțării la dreptul la protecție juridică.

În sistemele juridice interne ale statelor membre, renunţarea la dreptul de examinare a cauzei de către o instanţă este întâlnit frecvent în cauzele civile, în special sub forma unor clauze contractuale de arbitraj. Prezentând avantaje incontestabile atât pentru părţile interesate, cât şi pentru administrarea justiţiei, renunţarea nu intră în conflict, în principiu, cu Convenţia (Deweer împotriva Belgiei, § 49). Justiţiabilii pot renunţa la dreptul la instanţă în favoarea arbitrajului, cu condiţia ca o astfel de renunţare să se facă în mod liber, licit şi neechivoc (Suda împotriva Republicii Cehe, pct. 48-49). Dreptul de acces la instanţă este mult prea important într-o societate democratică pentru ca o persoană să piardă beneficiul, prin simplul fapt că a recurs la un aranjament extrajudiciar. [footnoteRef:20] [20:  Ghid privind articolul 6 al Convenției Europene a drepturilor omului, dreptul la un proces echitabil: http://www.echr.coe.int/Documents/Guide_Art_6_ENG.pdf] 


Hotărârea pronunțată în cazua Tabbane împotriva Elveției a vizat soluționarea unui litigiu de către un tribunal internațional de arbitraj din Geneva, fără dreptul la o cale de atac în instanță. Reclamantul, un om de afaceri tunisian domiciliat în Tunisia, a încheiat un contract cu o societate comercială franceză, avându-și sediul în Franța. Contractul includea o clauză prin care se prevedea că orice litigiu între părți va fi deferit unei proceduri arbitrale. Prin semnarea contractului, reclamantul a renunțat în mod expres și liber la orice drept de a ataca hotărârea tribunalului arbitral înaintea instanțelor ordinare, în cazul în care intervine un litigiu.
Prin urmare, societatea comercială franceză a depus o cerere de arbitrare la Curtea Internațională de Arbitraj de pe lângă Camera de Comerț Internațională (ICC) din Paris. În conformitate cu normele ICC, reclamantul a avut posibilitatea de a desemna un arbitru la alegere. Apoi, respectivul arbitru a convenit cu ceilalți doi arbitri că arbitrajul se va desfășura la Geneva, prin urmare, legislația elvețiană a devenit legislația aplicabilă procedurilor de arbitraj. Tribunalul de arbitraj s-a pronunțat împotriva reclamantului, care a  înaintat o cerere de revizuire la Curtea Federală Elvețiană. Curtea Federală a refuzat examinarea hotărârii arbitrale, considerând că părțile renunțaseră la dreptul de a ataca orice hotărâre pronunțată de tribunalul de arbitraj, în conformitate cu legea federală privind dreptul privat internațional.
Cauza presupunea dreptul de acces la o instanță de judecată conform articolului 6 § 1 al Convenției, în contextul arbitrajului internațional. Hotărârea contribuie la dezvoltarea jurisprudenței legate de renunțarea voluntară la dreptul de a ataca o hotărâre arbitrală. Curtea a constatat că, având în vedere scopul legitim urmărit și libertatea contractuală a reclamantului, limitarea nu a adus atingere dreptului acestuia de acces la o instanță de judecată, în esența sa.[footnoteRef:21] [21:  Tabbane împotriva Elveției (dec.) - 41069/12; Hotărârea 1.3.2016 [secțiunea III]: http://hudoc.echr.coe.int/eng#{%22itemid%22:[%22002-11120%22]}] 


Mai mult, în cauza Momčilović împotriva Croației[footnoteRef:22], CEDO a considerat că epuizarea unei proceduri speciale pentru o posibilă soluționare, ca o precondiție procedurală pentru intentarea unei acțiuni în instanță nu încalcă dreptul de acces la o instanță de judecată. [22:  http://hudoc.echr.coe.int/eng#{%22docname%22:[%22\%22CASE%20OF%20MOM%C4%8CILOVI%C4%86%20 v.%20CROATIA\%22%22],%22documentcollectionid2%22:[%22GRANDCHAMBER%22,%22CHAMBER%22],%22itemi d%22:[%22001-152990%22]}] 



4.2 Scurtă prezentare a Studiului și analizei Parlamentului European (PE) privind implementarea Directivei privind medierea în statele membre ale Uniunii Europene[footnoteRef:23] [23:  http://www.europarl.europa.eu/RegData/etudes/etudes/join/2014/493042/IPOL-JURI_ET%282014%29493042_EN.pdf] 


SAL constituie o prioritate a UE la nivel de politici, aspect reiterat de instituțiile Uniunii. Rezultatele Studiului PE indică următoarele:
	majoritatea statelor garantează un nivel înalt al confidențialității întregului proces de mediere;
	instanțele majorității statelor membre nu sunt foarte proactive în transmiterea spețelor individuale către mediere;
	majoritatea statelor membre au sisteme de acreditare a mediatorilor;
	marea majoritate a statelor membre ale căror răspunsuri medii au indicat numărul cel mai scăzut de medieri anuale nu au stimulente economice pentru părțile participante la mediere;
	în majoritatea statelor membre, respondenții au indicat că părțile litigante nu au obligația de a participa la sesiuni preliminare de informare privind medierea;
	de asemenea, majoritatea statelor membre au raportat că părțile nu sunt abilitate să utilizeze medierea;

Conform studiului, posibilele măsuri legislative care ar avea un efect pozitiv asupra medierii și s-au bucurat de aprecieri pozitive sunt următoarele
	ideea de a solicita avocaților să informeze părțile cu privire la mediere;
	sesiuni obligatorii de informare cu privire la mediere înainte de procedurile în instanță;
	mediere obligatorie, cu  posibilitatea de retragere a părților;
	mediere obligatorie pentru partea ‘mai puternică’:
	judecătorilor și se conferă puterea de a  impune părților litigante medierea;
	implementarea stimulentelor pentru părțile care aleg să recurgă la mediere, pentru a încuraja utilizarea medierii.

Măsurile care nu s-au bucurat de sprijin substanțial:
	solicitarea ca judecătorii să explice de ce nu au trimis o speță la mediere;
	evaluarea, în parte, a productivității judecătorilor în funcție de numărul cauzelor trimise spre mediere;
	impunerea unor sancțiuni pentru părțile care refuză să participe la procedurile obligatorii de mediere;
	solicitarea unei revizuiri a acordului de mediere de către o terță parte, care să se concentreze asupra încălcării legii, politicilor publice sau a prevederilor neprincipiale;
	asistență juridică obligatorie pentru mediere. 

Concluziile principale ale studiului sunt următoarele:
	Medierea presupune economii considerabile pentru părți, atât în ceea ce privește timpul, cât și costurile, comparativ cu timpul și costurile presupuse de acțiunea în instanță.
	Deși răspunsurile tind să sugereze că legislația existentă promovează utilizarea medierii, punerea în aplicare a Directivei privind medierea este dezamăgitoare deoarece, în ciuda beneficiilor sale multiple și demonstrate, medierea în materie civilă și comercială încă este utilizată în mai puțin de 1% dintre spețe la nivelul UE. Acest studiu, care a solicitat opiniile a 816 experți din întreaga Europă, arată că aceste rezultate dezamăgitoare sunt rezultatul unor politici slabe promediere, indiferent că vorbim despre legiferare sau promovare, în aproape toate cele 28 de state membre.
	Deși articolul 5 al directivei permite statelor membre să introducă elemente de mediere cu caracter de obligativitate, inclusiv sancțiuni, tradiția UE privind natura voluntară a medierii a prevalat la nivel legislativ. Dimpotrivă, evaluarea măsurilor care ar genera procese de mediere arată că este necesar un element de obligativitate. Atunci când legea prevede astfel de caracteristici, medierea este folosită. Studiul arată că introducerea unei forme ‘atenuate’ de mediere obligatorie (cel puțin în anumite categorii de spețe) poate constitui singura modalitate de a realiza utilizarea medierii în UE.
	Printre posibilele măsuri legislative promediere, care ar putea avea un impact mai puternic asupra utilizării medierii se numără introducerea sesiunilor preliminare de informare în privința medierii (participarea obligatorie la sesiunile de informare) și mandatele pentru mediere (mediere obligatorie, cu posibilitatea retragerii, dacă părțile litigante nu doresc să continue acest proces).


4.3 Scurtă prezentare a proiectului comun IED-RECJ 


Grupul proiectului comun al Institutului European de Drept (IED) și al Rețelei  Europene a Consiliilor Judiciare (RECJ) a fost constituit pentru a analiza îngrijorările create în Europa ca urmare a creșterii exponențiale a numeroaselor forme de soluționare alternativă a litigiilor (“SAL”). Se anticipează că activitățile vor fi încheiate la sfârșitul anului 2017.

Proiectul își propune realizarea a trei rezultate:

(1)   O declarație privind cele mai bune practici europene în relație cu abordarea pe care ar trebui să o adopte instanțele și judecătorii în interacțiunea cu toate tipurile de procese SAL. Aceasta va include indicații privind etapele preliminare și procedurile care ar trebui adoptate în luarea în considerare a SAL și în trimiterea spețelor spre soluționare prin procese SAL, și modurile în care pot fi reduse ori eliminate riscurile de nedreptățire.

(2)   O declarație privind cele mai bune practici europene în relație cu abordarea pe care ar trebui să o adopte cei responsabili de toate tipurile de procese SAL în interacțiunea cu instanțele și judecătorii. Aceasta va include indicații privind etapele preliminare și procedurile care ar trebui adoptate în analiza SAL și în trimiterea către instanță a cauzelor care fac obiectul unui proces SAL, și modurile în care pot fi reduse ori eliminate riscurile de nedreptățire.

(3)   Recomadări privind cele mai bune modele europene care pot fi elaborate și aplicate pentru un acces coerent la procese de soluționare a litigiilor, diferite de litigii, pe care statele membre își pot propune să le atingă.

Grupul a pregătit recent un document de poziție (versiune finală: 28 noiembrie 2016), care se concentrează asupra interfeței dintre procesele de soluționare a litigiilor (PSL) derulate în instanță și procesele SAL și care își propune să atragă atenția asupra problemelor potențiale pe care grupul proiectului le-a identificat deja.

În mod special, documentul de poziție evidențiază următoarele riscuri legate de SAL:

A. Riscul să li se refuze părților o hotărâre judecătorească independentă 

B. Riscul ca părțile să își soluționeze plângerile fără să fi avut mai întâi acces la servicii independente de consiliere juridică

C. Riscul ca factorii decizionali sau cei care derulează procesele SAL să nu fie corespunzător calificați 

D. Riscul ca părțile să nu înțeleagă corect metodele disponibile de soluționare a litigiilor 

E. Risul luării unei decizii de către un factor decizional online neidentificat

F. Riscul utilizării insuficiente a medierii sau a altor opțiuni SAL, având în vedere natura voluntară a acestora și absența asigurării calității 

G. Riscul de abuz de putere din partea marilor entități guvernamentale sau comerciale parte la litigiu

Conform documentului de poziție, riscurile evidențiate mai sus ar putea fi reduse sau atenuate dacă instanțele și judecătorii ar urma o procedură definită înainte de a analiza posibilitatea, a solicita sau a recomandă părților să recurgă la un proces SAL.

În ceea ce privește un model ideal la care să aspire statele membre, atributele principale ar fi ușurința în utilizare, costurile convenabile și celeritate, împreună cu controlul calității, simplitatea și inteligibilitatea.


5. Analiza răspusurilor la chestionare

5.1 Explicație

Scopul chestionarului a fost să colecteze informații privind abordările utilizate și soluțiile  elaborate de statele UE în ceea ce privește schemele de soluționare alternativă a disputelor (SAL), prevăzute în cadrul sau solicitate de o instanță de judecată în proceduri civile și relația acestora cu rolul sistemelor judiciare existente.

Prezenta analiză constituie doar o tentativă de a evalua răspunsurile date de membrii și observatorii RECJ, având în vedere că multe dintre răspunsurile oferite nu sunt sub forma simplă de Da sau Nu. Din răspunsuri, putem deduce că dimensiunile SAL (în contextul procedurilor judiciare) sunt încă relativ necunoscute sistemelor judiciare și, în consecință, membrii nu avut cunoștință de informații care ar putea permite o mai bună calitate a răspunsurilor. În sfârșit, răspunsurile sugerează că sistemele legislative din întreaga Europă reglementează foarte diferit modalitățile tot mai numeroase de soluționare alternativă a litigiilor, aspect demonstrat de faptul că membrii au avut o interpretare ușor diferită a semnificației anumitor întrebări.

5.2 Constatări

Descriere geenrală a disponibilității SAL prin intermediul instanțelor 

În toate țările sunt prezente tehnici SAL. Formele cel mai des întâlnite de SAL sunt medierea, concilierea și negocierea. Toate țările oferă mediere prin sistemele lor judiciare (conexă sau dependentă de mecanisme judiciare oficiale). Majoritatea țărilor oferă negociere și conciliere. Alte forme de tehnici SAL sunt rare în contextul mcanismelor judiciare oficiale.

În rândul celor care au putut indica un număr aproximativ de proceduri SAL (conexe sau dependente de mecanisme judiciare oficiale) din numărul total al litigiilor soluționate oficial prin proceduri în instanțele civile (12 țări), marea majoritate a țărilor raportează un procent foarte scăzut (sub 5 %) al SAL în cadrul procedurilor judiciare. Nu am cercetat posibilele motive ale acestei situații.

De asemenea, răspunsurile indică faptul că majoritatea statelor nu monitorizează, studiază sau analizează SAL în mod sistematic și cuprinzător.

Imagine de ansamblu asupra reglementării prin lege a procedurilor SAL în context judiciar în materie civilă 

Toate țările (cu excepția Bulgariei) au legislație prin care se reglementează SAL la un nivel sau altul. Toate țările prevăd proceduri în context judiciar pentru spețele civile, comerciale și conflictele de muncă. Cu excepția cauzelor care țin de legea privind capacitatea juridică, care sunt excluse din domeniul de aplicare al SAL în contextul procedurilor judiciare în 7 țări, 6-7 permit SAL în contextul procedurilor judiciare în cauze care țin de securitate socială, spețe administrative și contravenții.

Majoritatea țărilor (12) au în legislația națională prevederi care asigură garanțiile procedurale de bază în cadrul SAL în contextul procedurilor judiciare, și anume dreptul la o poziție egală; soluția identificată în cadrul procedurii SAL reflectă într-adevăr voința reală a părților; protecție împotriva dezvăluirii datelor expuse în cadrul SAL în proceduri judiciare ulterioare; diferite forme ale principiului confidențialității.

Alte garanții prevăzute de legislațiile naționale:

	condiția ca soluția identificată în procesul SAL în contextul procedurilor judiciare să nu contravină moralității sau legii;
	durata procedurii SAL;
	SAL are un caracter voluntar;
	condițiile statutare privind mediatorii și asigurarea formării profesionale a mediatorilor.

În majoritatea statelor (9), instanțele nu au competența de a impune părților să urmeze o procedură SAL. Judecătorii au această autoritate numai în Italia și în Franța. În unele țări, instanțele pot dispune utilizarea unor proceduri SAL numai în anumite tipuri de litigii.

În unele țări (Slovenia și Ungaria) judecătorii au opțiunea de a dispune ca părțile să participe la o așa-numită sesiune de informare privind SAL, al cărei scop este informarea părților în privința beneficiilor SAL.

Cu condiția aprobării sale de către un judecător/o instanță de judecată/un notar, soluția identificată în cadrul SAL în contextul procedurilor judiciare poate fi obligatorie pentru părți în 11 țări. În 16 țări, soluția identificată în cadrul SAL în contextul procedurilor judiciare este executorie. Aceste două răspunsuri par contradictorii. Această discrepanță poate fi rezultatul interpretării diferite a întrebărilor de către membri.

13 țări nu prevăd sancțiuni pentru situația în care părțile nu participă la proceduri SAL, aspect concordant cu faptul că majoritatea țărilor nu au SAL obligatorie (sau au SAL obligatorie numai în anumite tipuri de cauze). Procedura SAL este o condiție preliminară obligatorie pentru procedurile judiciare, în anumite cazuri, numai în 2 țări (Franța și Italia). Unele țări (4) sancționează neparticiparea prin implicații financiare.

În ceea ce privește întrebarea “Cine suportă costurile SAL în contextul procedurilor judiciare?” răspunsurile au fost foarte diverse, prin urmare dificil de evaluat (de adus la un numitor comun). Sistemele juridice ale membrilor RECJ țin cont de varietatea situațiilor. Pentru cauzele care țin de dreptul familiei, de obicei statul este cel care suportă costurile SAL în contextul procedurilor judiciare. Cu toate acestea, țările au tendința de a susține că părțile sunt cele care ar  trebui să suporte costurile procedurilor SAL.

Participarea judecătorilor și SAL în contextul procedurilor judiciare

Participarea judecătorilor în promovarea unor modalități pașnice de soluționare a litigiilor (prin intermediul tehnicilor SAL) este dezirabilă și de așteptat în toate țările.

În 2 țări (România și Scoția) numai experții pot derula proceduri SAL, pe lângă instanțe. În 3 țări (Anglia și Țara Galilor; Franța; Ungaria) numai judecătorii au această competență. În 12 țări, SAL poate fi efectuată atât de judecători, cât și de experți.

În toate țările, judecătorii care aplică tehnici SAL în contextul procedurilor judiciare (cu excepția Italiei și Irlandei de Nord) beneficiază de formare profesională specifică. În 11 țări, participarea la acest tip de formare profesională este voluntară, iar în 2 țări (Slovenia și Ungaria) este obligatorie.

Numai 2 țări permit judecătorilor să desfășoare proceduri SAL extrajudiciare. 14 țări au răspuns cu un “Nu” clar la această întrebare. În 2 țări (Slovenia și Bulgaria) nu există prevederi specifice în acest sens.

Influența SAL în contextul procedurilor judiciare asupra activității și misiunii instanțelor de judecată și a dreptului la un proces echitabil derulat într-un interval de timp rezonabil 

Numai 5 țări au confirmat că percep un efect pozitiv al procedurilor SAL asupra activității instanțelor. Unele țări au indicat că nu au date care să le permită să răspundă la această întrebare. Unele nu au răspuns deloc.
În 4 țări (Bulgaria, Finlanda, Franța și Slovenia) organizațiile societății civile, avocații și/sau judecătorii și-au exprimat opinia că SAL ar putea periclita dreptul la un proces echitabil.

Scurtă imagine de ansamblu asupra reglementării prin lege a procedurilor SAL în context judiciar în materie penală

La întrebarea “Există tehnici SAL disponibile în materie penală?” nouă țări au oferit răspunsuri afirmative, iar celelalte nouă, răspunsuri negative. Toate țările care au această opțiune în cadrul procedurilor penale au legislație națională care reglementează maniera în care se aplică.

Țările participante au tipuri diferite de SAL în context judiciar în materie penală:

	mediere
	conciliere
	negociere
	negocierea pedepsei
	plata unor despăgubiri
	concordat (de ex., un acord încheiat între creditorii unui datornic insolvabil pentru a accepta o sumă mai mică decât cea care li se datorează, în schimbul plății imediate).


6. Prezentarea constatărilor echipei proiectului

6. 1 Acțiunea în instanță în comparație cu SAL 

1. Instrumentul tradițional de soluționare a litigiilor este cererea de chemare în judecată, o acțiune intentată în instanță pentru a exercita sau proteja un anumit drept în cadrul litigiilor civile, în limitele prevăzute de lege și de constituție.

2. Soluționarea alternativă a litigiilor (SAL) constituie o alternativă la acțiunea în instanță în vederea soluționării litigiilor - cu (sau fără) ajutorul unei terțe părți.

3. SAL a intrat în vigoare pentru a oferi instrumente de soluționare a litigiilor între părți, atunci când acestea nu întrunesc caracteristicile unei acțiuni în instanță, considerată de obicei problematică la nivel social. Din acest motiv, caracteristicile distinctive ale SAL sunt: confidențialitate, controlul deținut de părți, celeritate și  costuri mai mici.

4. Este foarte probabil ca celeritatea și costurile mai mici să fie determinate de o simplificare a procedurii, comparativ cu acțiunea în instanță. Cu toate acestea, simplificarea poate necesita o reducere a garanțiilor oferite în mod normal părților de sistemul judiciar, astfel încât acestea să poată beneficia de un proces echitabil. O astfel de simplificare se poate concentra asupra metodelor de colectare a probelor și poate trata mai relaxat normele privind admisibilitatea și pe cele procedurale.

6. 2 Tipuri diferite de SAL, inclusiv SAL în context judiciar

1. Răspunsurile furnizate de participanți la chestionarul trimis de echipa proiectului indică faptul că tehnicile SAL sunt prezente în aproape toate țările europene și că există numeroase tipuri de SAL, diferite de formele tradiționale ale acțiunii în instanță.

2. Având în vedere că echipa proiectului s-a concentrat asupra problematicii SAL din perspectiva judecătorilor, nu am insistat asupra arbitrajului, care este o modalitate de soluționare a litigiilor prin intermediul unei terțe părți independente și imparțiale, care ascultă ambele părți la litigiu și apoi decide asupra celei mai bune modalități de soluționare a acestuia. Arbitrajul este o tehnică similară procedurii judiciare tradiționale pentru că arbitrul, având competență decizională cu caracter de obligativitate, intervine pentru soluționarea litigiului.

3. Formele cel mai des întâlnite de SAL sunt negocierea, concilierea și medierea.

3.1. Negocierea este un dialog între două sau mai multe persoane sau părți având scopul de a ajunge la un rezultat benefic în privința unei probleme sau a mai multora, atunci când există un conflict legat de cel puțin una dintre aceste probleme. Scopul este eliminarea opiniilor divergente, crearea unui avantaj pentru o persoană sau un grup, sau adaptarea rezultatelor astfel încât să satisfacă interese diferite. Adesea este efectuată prin avansarea unei poziții și propunerea unor mici concesii, pentru a ajunge la un acord. Încrederea reciprocă a părților participante la negociere că vor aplica soluția negociată este un factor major pentru succesul negocierilor.

3.2. Concilierea ajută părțile să identifice un punct de vedere comun pentru a-și soluționa litigiul. În acest scop, părțile apelează la o terță parte imparțială, conciliatorul. Acesta este o persoană instruită și calificată în acest sens, având competențe care îi permit să ajute părțile să ajungă la un acord, cu respectarea unei serii de reguli comportamentale prezentate în prealabil de conciliator (de exemplu; cum va fi prezentat cazul; cine îl prezintă; durata prezentării etc.).
3.3. Medierea este o procedură informală care se derulează, ca și arbitrajul, înaintea uneia sau mai multor terțe părți imparțiale (mediatori), lăsând părților responsabilitatea propriilor decizii: mediatorul se străduiește să găsească elemente asupra cărora există un acord și să încerce să îi ajute pe cei aflați în conflict să convină asupra unui rezultat echitabil. Mediatorul nu are competență decizională. Medierea a devenit o metodă foarte frecvent folosită în soluționarea litigiilor familiale. În unele state membre este utilizată și în proceduri penale, unde are rol în promovarea justiției reparatorii.

4. SOL (soluționarea online a litigiilor) este o formă a SAL, însă nu se desfășoară în contextul procedurilor judiciare, prin urmare nu  face parte din domeniul de aplicare al prezentului proiect.

5. SAL în contextul procedurilor judiciare (sau în cadrul instanței) este o formă particulară a SAL în unele state membre, care poate include procese SAL care reprezintă ori o etapă pre-procesuală voluntară ori procese SAL facilitate sau oferite de instanță în cursul soluționării unei spețe, cu acordul părților. Aceste acțiuni pot conduce la soluționarea integrală sau parțială a tuturor problemelor; în cazul în care nu se ajunge la o soluție, părțile pot reveni în instanță și relua procesul.

Există cauze care pot fi clasificate ca SAL în contextul procedurilor judiciare chiar dacă judecătorul are  unica sarcină de a nominaliza persoana care se va ocupa de facilitarea soluționării litigiului.


6.3 O analiză a SAL în contextul procedurilor judiciare ca instrument de soluționare a litigiilor 

1. Fiecare cetățean implicat într-un conflict are dreptul de acces la un instrument de soluționare a litigiilor aplicat de un organism judiciar independent și imparțial, prevăzut în prealabil prin lege (a se vedea art. 47, alineatul 2, prima parte, Carta drepturilor fundamentale a UE, care stipulează: “Orice persoană are dreptul la un proces echitabil, public și într-un termen rezonabil, în fața unei instanțe judecătorești independente și imparțiale, constituită în prealabil prin lege.”; precum și art. 6, alin. 1, prima parte, CEDO, conform căreia “Orice persoană are dreptul la judecarea cauzei sale în mod echitabil, în mod public şi în termen rezonabil, de către o instanţă independentă şi imparţială, instituită de lege, care va hotărî fie asupra încălcării drepturilor şi obligaţiilor sale cu caracter civil, fie asupra temeiniciei oricărei acuzaţii în materie penală îndreptate împotriva sa.”).

2. Pe lângă acțiunea în instanță, SAL ar trebui să constituie un instrument de soluționare a litigiilor.

3. SAL poate limita accesul la un proces echitabil și poate presupune, în urma unui acord în acest sens, standarde diferite în relație cu admisibilitatea probelor și normele de practică și procedură în timpul audierilor, astfel încât utilizarea sa este cu necesitate consensuală.

4. Multe părți pot regreta o cauză a cărei soluție o contestă, dar puțin vor regreta o cauză în care ajung la o înțelegere. Prin urmare, în principiu, SAL poate fi preferată acțiunii în instanță, deoarece poate conduce la o soluție convenită de părți și, astfel, SAL poate promova armonia socială.

O altă caracteristică a SAL este reducerea volumului de muncă în cadrul instanțelor. Acesta este motivul pentru care nu poate fi considerată doar o valoare socială, ci și una juridică, în sensul că, în societățile moderne, procedurile judiciare ar trebui să fie măsuri la care se apelează în ultimă instanță pentru soluționarea litigiilor.

5. Ca principiu general, SAL ar trebui luată în considerare în toate cazurile adecvate. Prin urmare, după caz, judecătorul ar trebui să fie proactiv în a recomanda SAL. Este necesar ca judecătorii să fie instruiți și încurajați să utilizeze SAL ca alternativă la acțiunea în instanță.

6. SAL ar trebui să fie organizată într-o etapă cât mai incipientă a litigiului.

7. Ca principiu general, SAL ar trebui să fie disponibilă pentru părțile la procedurile civile.

8. Neparticiparea la o procedură SAL poate fi sancționată.

8.1	Atunci când se adoptă o procedură SAL înainte de proces, procesul în instanță poate fi amânat până după finalizarea procedurii SAL.
8.2	Atunci când se dispune utilizarea SAL după demararea procesului, procesul în instanță poate fi suspendat până după finalizarea procedurii SAL.
8.3  În unele state membre poate apărea o “formă atenuată de obligativitate”  utilizării SAL, prin impunerea unor sancțiuni pecuniare în cazul neparticipării unei părți, dar fără a conduce la suspendarea sau respingerea cauzei ca inadmisibilă.

6.4 Modelul ideal de SAL ADR ținând cont de riscurile asociate 

1. Există întotdeauna un risc de proceduri inechitabile pentru părțile implicate într-un proces SAL (vezi I.3), ceea ce poate aduce atingere dreptului la un proces echitabil judecat de o instanță independentă și imparțială, instituită de lege. Acesta trebuie evitat. Deși SAL constituie  un lucru pozitiv, este necesară garantarea unui proces echitabil, judecat într-un interval de timp rezonabil. SAL și procesele în instanță trebuie să fie complementare. Prin urmare, procedurile SAL ar trebui reglementate prin lege. Însă nu trebuie să fie reglementate atât de strict încât să se piardă flexibilitatea care constituie unul dintre principalele avantaje ale acestor proceduri.

2. Documentul de poziție IED-RECJ a clasificat riscurile legate de SAL:

2.1. Riscul să li se refuze părților o hotărâre judecătorească independentă;
2.2. Riscul ca părțile să își soluționeze plângerile fără să fi avut mai întâi acces la servicii independente de consiliere juridică;
2.3. Riscul ca părțile să nu înțeleagă corect metodele disponibile de soluționare a litigiilor;
2.4. Riscul de abuz de putere din partea marilor entități guvernamentale sau comerciale parte la litigiu.

Ținând cont de aceste riscuri, Documentul de poziție IED-RECJ indică modelul ideal de SAL ca fiind următorul: “În ceea ce privește un model ideal la care să aspire statele membre, atributele principale ar fi ușurința în utilizare, costurile convenabile și celeritatea, împreună cu controlul calității, simplitatea și inteligibilitatea”.

Adoptăm concluziile acestui document.

3. Suplimentar, modelul ideal de SAL ar putea fi caracterizat de confidențialitate și economie.

6.5 Măsuri de protecție necesare pentru SAL în contextul procedurilor judiciare 

1. Statele membre trebuie să monitorizeze și să analizeze SAL în mod sistematic și cuprinzător, astfel încât

1. statul să poată recunoaște avantajele și dezavantajele SAL și să legifereze în consecință și 
2. să permită celor implicați în SAL să adopte cele mai bune practici și proceduri.

2. Legislația și/sau normele instanței trebuie să asigure garanțiile procedurale de bază în SAL în contextul procedurilor judiciare, și anume
1. dreptul la o poziție egală / egalitatea armelor;
2. soluția identificată în cadrul procedurii SAL reflectă într-adevăr voința reală a participanților;
3. protecție împotriva dezvăluirii datelor expuse în cadrul SAL în proceduri judiciare ulterioare;
4. principiul confidențialității.

3. Pentru a sprijini garanțiile procedurale menționate mai sus:

3.1.  Numai persoanele care au absolvit o formă de formare profesională acreditată de un organism profesional corespunzător ar trebui să poată desfășura o procedură SAL.
3.2.  Toți judecătorii ar trebui să poată beneficia de formare profesională corespunzătoare pentru a identifica avantajele și riscurile, precum și posibila necesitate a procedurilor SAL;
3.3.  Un judecător care a desfășurat o procedură SAL nu ar trebui să acționeze în calitate de judecător în procesul ulterior, decât dacă, în conformitate cu legislația națională, ambele părți își exprimă dorința de a continua procedurile cu același judecător, iar judecătorul consideră că, având în vedere natura circumstanțelor cauzei, este adecvat să procedeze astfel, ținând cont de necesitatea independenței obiective și imparțialității.
3.4.	Părțile trebuie informate în mod adecvat în privința normelor și procedurilor SAL.
Se pot asigura informații generale prin intermediul broșurilor, online sau prin alte metode, însă informațiile specifice în relație cu o speță anume pot fi furnizate numai de persoane specializate care oferă servicii SAL. În plus, judecătorul care se ocupă de dosar poate oferi anumite îndrumări.
Adoptăm documentul de poziție IED-RECJ care a identificat două tipuri de informații: informații generale și informații specifice.
3.5.  În urma finalizării unei proceduri SAL, soluția dispusă poate fi executată oficial, dacă este validată de o instanță.
3.6.  Odată finalizată procedura SAL, părțile trebuie să aibă posibilitatea redeschiderii cazului, însă numai în circumstanțe excepționale.


6.6 SAL și procedurile penale

1. Având în vedere interesul public implicat în urmărirea penală a unei infracțiuni, cazurile în materie penală ar trebui soluționate întotdeauna prin procedurile penale tradiționale. În multe state membre, SAL nu are niciun rol în procedurile penale.

2. Cu toate acestea, justiția reparatorie poate fi considerată parte a procedurilor penale tradiționale.

Partea II



Recomandări privind SAL în contextul procedurilor judiciare în materie civilă 

1. SAL ar trebui să fie disponibilă pentru părțile la cauze civile.

2. SAL ar trebui să fie luată în considerare în toate cauzele care permit acest lucru.

3. În funcție de caz, judecătorul ar trebui să să fie proactiv în a recomanda SAL. 

4. Membrii sistemului judiciar ar trebui instruiți în domeniul SAL.

5. SAL ar trebui să fie organizată într-o etapă cât mai incipientă a litigiului.

6. Statele membre ar trebui să promoveze, monitorizeze și analizeze SAL.

7. Neparticiparea la o procedură SAL poate fi sancționată.




Partea III



Standarde minime pentru SAL în contextul procedurilor judiciare în materie civilă

1. Garanțiile procedurale de bază în SAL în contextul procedurilor judiciare în materie civilă ar trebui să asigure

 dreptul la o poziție egală / egalitatea armelor;
 că soluția identificată în cadrul procedurii SAL reflectă într-adevăr voința reală a participanților;
 protecție împotriva dezvăluirii datelor expuse în cadrul SAL în proceduri judiciare ulterioare;
 principiul confidențialității.

2. Pentru a sprijini garanțiile procedurale menționate mai sus:

 Numai persoanele care au absolvit o formă de formare profesională acreditată de un organism profesional corespunzător ar trebui să poată desfășura o procedură SAL;
 Toți judecătorii ar trebui să poată beneficia de formare profesională corespunzătoare pentru a identifica avantajele și riscurile, precum și posibila necesitate a procedurilor SAL.
3. Un judecător care a desfășurat o procedură SAL nu ar trebui să acționeze în calitate de judecător în procesul ulterior, decât dacă, în conformitate cu legislația națională, ambele părți își exprimă dorința de a continua procedurile cu același judecător, iar judecătorul consideră că, având în vedere natura circumstanțelor cauzei, este adecvat să procedeze astfel, ținând cont de necesitatea independenței obiective și imparțialității.

4. Părțile trebuie informate în mod adecvat în privința normelor și procedurilor SAL.

5. În urma finalizării unei proceduri SAL, soluția dispusă poate fi executată oficial, dacă este validată de o instanță.

6. Odată finalizată procedura SAL, părțile trebuie să aibă posibilitatea redeschiderii cazului, însă numai în circumstanțe excepționale, definite de legislația națională.

